Pyraichmes (Paionia)

Pyraichmes alebo Pyraichmés (Pyraichmes/iný prepis:Pyraichmés) je v gréckej mytológii syn riečneho boha Axia.Lucius Septimius, Dictys Cretensis, 2, 35. Bol vodca Paionov v trójskej vojne.Homér, Iliada, 2, 848.

Pyraichmes bol spolu s Asteropaiom vodcom Paionov bojujúcich v trójskej vojne na strane Trójanov.Apollodoros, Kronika, Epitome, E,3,34.  V druhom speve Iliady, v tzv. katalógu lodí, epický básnik Homér o Pyraichmenovi zaznamenal: „Paionských lukostrelcov zas Pýraichmés zďaleka viedol, od mesta Amydón, kde široký Axios prúdi, od Axia, z plynúcich riek najnádhernejšej na svete."

Pyraichmes v Iliade zohráva menšiu úlohu v porovnaní so svojim slávnejším rodákom Asteropaiom. Do bojov sa zapojil až v deviatom roku vojny. Na rozdiel od Asteropaia, Homér neuvádza jeho rodokmeň. (v diele Dictys Cretensis sa uvádza, že jeho otec bol Axios.) Pyraichmes sa v trójskej vojne stáva obeťou achájskeho hrdinu Patrokla.Homér, Iliada, 16, 287-292. Keď urazený Achilles odmietol bojovať, jeho priateľ Patroklos si od neho požičal zbroj, aby Trójanov, ktorí už nebezpečne ohrozovali achájske lode oklamal. Trójania sa následne v domnienke, že sa proti nim ženie sám Achilles dali na útek. Rozohnený Patroklos hodil oštep priamo do stredu nepriateľa, kde sa nachádzalo najviac vojakov a jeho oštep smrteľne zranil Pyraichma, ktorý zaúpel bôľom a klesol na prašnú zem.

 Referencie a bibliografia 

Kategória:Postavy gréckej mytológie
Kategória:Trójska vojna